**8517 Magyargencs, Petőfi u. 127.**

**ikt.szám:…….../2020.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2020. október 15-i nyilvános üléséről, mely 16 óra 00 perckor kezdődött.

Az ülés helye: Magyargencs Község Önkormányzata

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Dr. Thoma Elek

Bálint Ferenc

Erdély Tamás

Vida Gábor

Távol van:

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**57/2020.(X.15.) önkormányzati határozat**

Magyargencs Község Önkormányzatának képviselő-testülete 2020. október 15-i ülésének napirendjét az alábbiak szerint határozza meg:

1. Iskolai körzethatár kijelölésének tárgyalása

Előadó:polgármester

1. Támogatási kérelem tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Iskolai körzethatár kijelölésének tárgyalása**

**Előadó:polgármester**

Boros Tamás polgármester elmondja, hogy évente véleményezni kell a kötelező felvételt biztosító iskolák körzetárát. Jelenleg a Varga Gyula Református Általános Iskola és a Mezőlaki ÁMK a kötelező felvételt biztosító iskola. Mivel a Varga Gyula Református Általános Iskolának van tagintézménye a településen, ezért a település érdekét az szolgálja, ha kizárólag Varga Gyula Református Általános Iskola a kötelező felvételt biztosító intézmény. Javasolja, hogy a Mezőlaki ÁMK kerüljön ki Magyargencs település kötelező felvételt biztosító iskolái közül.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**58/2020. (X.15.) önkormányzati határozat**

Magyargencs Község Önkormányzat Képviselő-testülete úgy döntött, hogy a jelenlegi általános iskolai felvételi körzethatárral **nem ért egyet**. Javasolja, hogy a Mezőlaki Arany János Általános Iskola (8514 Mezőlak, Ady u. 41.), mint kötelező felvételt biztosító iskola kerüljön törlésre, és Magyargencs településnek kizárólag a Varga Gyula Református Általános Iskola (8522 Nemesgörzsöny, Petőfi S u. 20, Petőfi S u. 2.)., valamint Varga Gyula Református Általános Iskola Magyargencsi telephelye (Magyargencs, Petőfi u. 148.) kerüljön meghatározásra.

A település jegyzőjének nyilvántartásában a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek száma: 0 fő.

Felelős: polgármester

Határidő:azonnal

**2)Támogatási kérelem tárgyalása**

**Előadó: polgármester**

Boros Tamás polgármester elmondja, hogy a Medicopter Alapítvány támogatási kérelemmel fordult az önkormányzatunkhoz. Javasolja 5000.- Ft támogatás nyújtását.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**59/2020. (X.15.) önkormányzati határozat**

Magyargencs Község Önkormányzat Képviselő-testülete úgy döntött, hogy 5000.- Ft támogatást nyújt a Medicopter Alapítvány 1081 Budapest, Szilágyi u. 3. részére a 2020. évi költségvetés terhére. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**3)Vegyes ügyek**

**Előadó: polgármester**

Boros Tamás polgármester elmondja, hogy jó lenne beindítani a települési értéktárat. Először 3-4 dologgal kellene elindulni.

Tájékoztatja a képviselőket, hogy a külterületi utak tisztítására tett kísérlet zsákutcába jutott, mivel a darálásért már nem fizetnek, az önkormányzatnak kellene fizetni a tisztításért

Az orvosi eszközökre nyert pályázat megvalósítása folyamatban van, az eszközök egy része megérkezett, a háziorvosi eszközök egy részére kell még várni, de emailben már megkerestük a céget.

A fogorvosi rendelő felújítása lassan halad, a kivitelező szakember hiánnyal küzd, valamint több projektje is fut egyszerre, így nagyobb odafigyelést igényel. A fűtés már készen van, a víz is, a szerelvények nincsenek felrakva, azokat majd a festés után csinálják meg. A külső szigetelés egy része hiányzik még.

A hivatal vízelvezetése folyamatban van a csőtörés után. Mindenképpen úgy kell megcsinálni, hogy az ÁFÉSZ tulajdonát képező épületrészt kikerülje, így biztosítható csak az ívóviz ellátás az épületben. Az üres bolt zárva van, oda a bejutás nem megoldott, és egy esetleges fagy ismét ilyen nagy károkat tudna okozni. Az energetikai felújítás jól halad, már csak a klímák bekötésére várunk, és elkészül.

A parkosítás megkezdődött, a bokrokat kiszedtük, és a tereprendezés már látható.

A Gál ház előtt a fákat felnyestük, így már mutatósabb lett a környezete. Megkérdezi a testületet, hogy mi legyen a többi fával, kivágás vagy felnyesés.

A Képviselő-testület a fáke felnyesés mellett foglalt állást.

Boros Tamás polgármester elmondja, hogy a templom mellé lehetne murvás parkolót csinálni, így a falu ezen része is szép lenne. A buszmegálló mellett a fák felnyesést meg kell oldani, mert a forgalmat zavarja.

Az iskola nevezett az iskolakert programban az Agrárminisztériumhoz.

A könyvtárban sok rendezvény került megszervezésre, amíg a vírushelyzet engedi, élünk minden lehetőséggel.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2020. október 15-i nyilvános ülést 17 óra 20 perckor berekeszti.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

aljegyző